संत पापा ने नव दीक्षार्थियों के लिए कहे गये संत आम्ब्रोस के शब्दों की ओर तीर्थयात्रियों और विश्वासियों का ध्यान आकर्षित कराते हुए कहा, “आप इस बात को याद रखें कि आप पवित्र आत्मा की मुहर से अंकित किये गये हैं… आप इसे सदैव बनाये रखें। पिता ईश्वर ने आप को चुना है और अपने पुत्र येसु ख्रीस्त में सुदृढ़ करते हुए पवित्र आत्मा को एक उपहार स्वरुप आप को प्रदान किया है।” पवित्र आत्मा अवांछित उपहार हैं जिसे हमें कृतज्ञ हृदय से ग्रहण करने की जरूरत है जो हमें अनन्य कृपाओं से भर देते हैं। उन्होंने कहा कि इस वरदान को हमें सुरक्षित रखते हुए देख-रेख करने, इसके प्रति नम्र बने रहने और इसके तेजस्वी कार्य द्वारा अपने को मोम की भांति बनायें रखने की जरुरत है,जिससे हम विश्व में येसु ख्रीस्त के रुप को परिलक्षित कर सकें।